Esikoha sai sakslane Maurice Clavel ajaga 3:46.17, teine oli britt Colin Norris ajaga 3:53.54 ja kolmas itaallane Mattia Ceccarelli ajaga 3:58.42. Kotšegarov kaotas võitjale 18 minuti ja seitsme sekundiga, jõudes finišisse ajaga 4:04.24.

Nii ujumises kui rattasõidus oli Kotšegarov üheksas, kuid jooksurajal sai ta kirja kolmanda aja, mis tõstis ta kokkuvõttes seitsmendaks.

Järgmisena on Kotšegarovil kavas Ironman Chattanooga, mis peetakse 30. septembril Ameerika Ühendriikides Tennessee osariigis.